पणजी ः कला अकादमीचे ब गट मराठी राज्य नाट्यसर्तींत ह्या वर्सा पयलें इनाम जोडिल्लें 'अधांतर' नाटक सांतेरी कला मंदिर, हसापूर गोंय प्रस्तुत करतलें. ह्या नाटकाचो प्रयोग सांखळेच्या रवींद्र भवनांत फाल्यां, आयतारा, 24 जुलयाक दनपरां 3 वरांचेर जातलो.
 नामनेचे नाटककार सर्गेस्त जयंत पवार हांणी बरयिल्ल्या ह्या नाटकाचें दिग्दर्शन गोविंद नायक हांणी केलां. ह्या नाटकांत गोविंद (गोट्या) नायक, अरविंद नायक, प्रजय मळीक, संकल्प नायक, हर्ष मळीक, सुहास मळीक, अंकिता गवस, मैथिली मराठे, सोनिया बेतकेकार, आकांक्षा नायक, निलेश नारायण नायक आनी निवेदिता चंद्रोजी हे कलाकार वांटो घेतले.
 नाटकाचें पार्श्वसंगीत जवाहर बर्वे हांचें आसा. उजवाडा येवजण निलेश नायक हांची आसा. नेपथ्य संकल्पना गार्गी दीपक बर्वे हांची आसा जाल्यार रंगवण राजेंद्र हरमलकार, भेसवण श्रृती देसाय हांची आसा. रंगमंच आदार नितेश नायक, सावळाराम नायक आनी संजय नायक हांचो आसा.
 हे आदीं हे संस्थेन राज्य नाट्यसर्तींत सूर राहू दे, मोरूची मावशी, षडयंत्र, वन टू का फोर ह्या नाटकांचें येसस्वीपणान सादरीकरण करून इनामां जोडल्यांत. अधांतर हें हे संस्थेचें म्हत्वाकांक्षी नाटक आसा. रसिकांनी नाटकाक मुजरत उपस्थिती लावची अशी विनंती संस्थेन केल्या. प्रवेश मुफत आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 